## La Generalitat declararà dol oficial per la defunció de l’expresident José Luis Olivas

*** Durant la jornada del 30 de novembre les banderes onejaran a mitja asta en els edificis públics dependents de la Generalitat en senyal de respecte**

La Generalitat declararà dol oficial en la Comunitat Valenciana el diumenge 30 de novembre amb motiu de la defunció de José Luis Olivas Martínez, expresident de la Generalitat.

Olivas va exercir el càrrec de president entre juliol de 2002 i juny de 2003. Així mateix, va ser diputat en les Corts des de 1995 fins a 2003, conseller d’Economia i Hisenda entre 1995 i 1999 i vicepresident del Consell des de 1999 fins a 2002.

Durant la jornada de dol oficial les banderes onejaran a mitja asta en els edificis públics dependents de la Generalitat, en senyal de respecte i condol.

A més, el Consell convida al conjunt de les institucions valencianes a secundar esta mesura i a arriar les banderes a mitja asta en les seues seus oficials.

Amb este gest, la Generalitat, en nom del poble valencià, manifesta el seu profund pesar per esta irreparable pèrdua i trasllada el seu sentit condol a la família i íntims de l’expresident.

Fecha: 29/11/2025